 Curs 5: Obiective specifice ale comunicării asistentă medicală- pacient: prezentarea, obținerea de informații, ascultarea activă Dr. Codruța Alina Popescu Obiective educaționale: • La sfârșitul cursului studentul va putea: • să înțeleagă importanța prezentării în dezvoltarea relației asistentă medicală pacient • să exemplifice diferitele tipuri de întrebări • să identifice erorile pe care o asistentă le poate face când pune întrebări și care sunt strategiile ce pot fi utilizate pentru a preveni aceste erori • să definească ascultarea activă În cadrul interacțiunii cu un pacient o asistentă medicală poate îndeplini 4 roluri profesionale: • de străin: în aces rol îl întâmpină pe pacient la fel cum două persoane străine fac cunoștință și pe parcursul interacțiunii dezvoltă o relație de încredere • de resursă: asistenta răspunde la întrebări, obține și interpretează date legate de starea clinică a pacientului și oferă informații • de educator: oferă instrucțiuni și-l învață pe pacient ce și cum să facă • de consilier -îl ajută pe pacient să înțeleagă situația lui de viață actuală, îl ghidează și-l încurajează să facă schimbări • Din aceste posibile roluri profesionale rezultă câteva obiective specifice ale comunicării asistentă medicală pacient: • Prezentarea • Obținerea de informații • Furnizarea de informații Prezentarea • La prima întâlnire cu pacientul o asistentă medicală trebuie să se prezinte pe ea (cine este, care este rolul ei) și secției (cabinetului) în care lucrează. Prezentarea propriei persoane • Dacă ne gândim la relațiile interpersonale și cum reacționăm când vedem pentru prima dată o persoană realizăm importanța primei impresii. • Prima impresie decide dacă dorim sau nu să continuăm relația cu persoana pe care tocmai am întâlnit-o, iar modul în care persoana salută și se prezintă are un rol mare în formarea acestei impresii. Prezentarea propriei persoane • Cu atât mai mult, în relația asistentă medicală- pacient, faptul că aceasta se prezintă contribuie la stabilirea încrederii între asistentă și pacient. • În plus, pacientul este speriat de faptul că se află într-un loc necunoscut, a face cunoștință cu cineva reduce anxietatea și are rolul de a-i oferi asigurări pacientului. Prezentarea propriei persoane • Când asistenta întâlnește pentru prima dată un pacient și acesta mai este însoțit de alte persoane este important să stabilească identitatea și relațiile dintre pacient și însoțitorii acestuia. • Modul de prezentare trebuie adaptat regulilor culturale și particularităților pacientului. • De exemplu dacă pacientul este hipoacuzic, asistenta trebuie să stea pe partea cu urechea cu care pacientul aude mai bine sau are aparat auditiv, trebuie să vorbească tare și să mențină contactul vizual cu pacientul. Prezentarea propriei persoane • Pacientul când întâlnește pentru prima dată o asistentă își poate pune următoarele întrebări :Cine este această persoană? • Ce vrea de la mine? • Ce poate să facă ca să mă ajute? • Vrea să mă ajute? • Pot să am încredere în ea? • O să mă asculte? • O să mă înțeleagă și o să mă ajute? • Este competentă? • Are rost să o ascult? Prezentarea propriei persoane • Mesajele verbale oferă răspunsuri doar la două sau trei din aceste întrebări, restul este transmis de mesajele non-verbale. Este important ca mesajele verbale și non-verbale să fie congruente. • Când vă întâlniți cu cineva limbajul corpului este foarte important. Gândiți-vă că stați sprijinită de perete, cu brațele încrucișate și vă prezentați pacientului. Prezentarea propriei persoane • Este normal ca pacientul să simtă că deranjează și că nu vă pasă de el. Chiar dacă o asistentă nu este plină de energie dimineața, căscatul de față cu pacientul poate însemna ca e pictisită. • Aspecul fizic este foarte important, așa că halatul necălcat sau pătat, pantofii murdari, părul nepieptănat nu va crea o impresie bună. • În timp ce pacientul așteaptă, atenție la conversațiile pe care le aveți cu colegii, dacă discutați depre ultima ieșire în club nu o sa fiți luată în serios. Formarea primei impresii Ce spun Crearea imaginii corecte Cum arăt Cum spun Prezentarea secției • Când o persoană ajunge într-un loc nou și necunoscut (cum ar fi o secție dintr-un spital) este normal să resimtă o anumită incertitudine și anxietate. • Un loc nou îi pune unui pacient probleme de orientare, de la orientarea în spațiu (de exemplu să revină în salon după ce a fost consultat într-un cabinet aflat la alt etaj sau să localizeze toaletele), la persoanele pe care le întâlnește și rolul acestora sau la posibilitatea sau nu de a face anumite lucruri (să primească vizitatori, să poată să aibă acces la internet, să poată merge la slujba religioasă). Prezentarea secției • La internarea unui pacient asistenta ar trebui să-i prezinte acestuia următoarele: • -salonul și patul care îi este atribuit pacientului, noptiera, dulapul, spațiile de depozitate pe care pacientul le poate folosi • -pacientul din patul cel mai apropiat, ceilalți pacienți din salon • -localizarea toaletei, dușului, spațiile de zi (dacă există) • -regulile legate de vizitatori Prezentarea secției • La internarea unui pacient asistenta ar trebui să-i prezinte acestuia următoarele: • -orele de masă, accesul la televizor, internet, permisiunea sau nu de a avea telefonul mobil la el • -programul general al secției • -procedura de păstrare a lucrurilor de valoare • -pe cine trebuie să anunțe dacă vor să părăsească secția (la cumparături de exemplu) • -orarul slujbelor religioase, posibilitatea de a fi vizitat de preot Obținerea de informații • O asistentă medicală în cursul unei zile tipice de lucru adună informații prin metode diferite, iar cea mai frecvent utilizată metodă este interacțiunea interpersonală cu pacientul sub forma unui interviu formal sau informal. • Interviul este o colecție de întrebări. Întrebările ca instrumente de interviu • Întrebările sunt comportamente verbale sau non- verbale care solicită un răspuns. Întrebările sunt cele mai puternice instrumente de comunicare şi stau la baza majorităţii interacţiunilor interpersonale. • Capacitatea de a pune eficient întrebări este esențială pentru medici sau pentru asistentele medicale, deoarece au nevoie de informatii de la pacient pentru a putea pune un diagnostic. • În comunicarea medicală se utilizează întrebările nu doar pentru obținerea de informații de la pacient ci și pentru alte scopuri: • • Deschiderea discuţiilor • • Dezvoltarea relației terapeutice • • Evaluarea stării pacientului • • Stabilirea tratamentului adecvat • • Identificarea atitudinilor şi sentimentelor pacientului • • Exprimarea interesului faţă de pacient • • Menţinerea controlului în interacţiunea cu pacientul Tipuri de întrebări: • În comunicarea cu pacientul se pot folosi patru tipuri de întrebări: • închise • deschise • cu posibilități multiple de răspuns • care sugerează răspunsul • De modul în care medicul și asistentele medicale îi pun întrebări pacientului depinde cantitatea și calitatea informațiilor pe care le vor putea obține • Medicii sau asistentele medicale au de obicei au tendința de a fi directivi în timpul consultației, prin aceasta limitează răspunsurile pacienților. • Deși o tehnică mai directivă poate fi indicată în anumite situații, nu permite întotdeauna obținerea celor mai bune rezultate • Folosind diferite tehnici conversaționale, cum ar fi întrebările ''deschise'' medicul poate să-l încurajeze pe pacient să de-a detalii suplimentare pe marginea răspunsurilor, obținând astfel informații esențiale pentru diagnostic și tratament • Kurtz și colab. (1998) au demonstrat importanța întrebărilor deschise. • La începutul consultației, medicul poate pune întrebări deschise (care-i permit să identifice punctul de vedere al pacientului legat de problema în discuție), apoi să pună întrebări închise care să vizeze informații mai precise care să faciliteze comunicarea unor detalii pe care pacientul ar fi putut să le omită. Întrebări deschise: • Exemple: • ''Care pare să fie problema care vă deranjează'' • ''Care este nivelul de stres la locul de muncă?'' • ''Cum vă afectează medicația nouă somnul?'' • ''Cum se simte durerea?'' • ''În ce situații aveți dureri de inimă?'' • ''Cum v-a spus medicul să luați tratamentul?'' • Întrebările pot fi puse și sub forma unor propoziții afirmative. • ''Descrieți-mi ce se întâmplă când apare.…'' • ''Puteți să-mi dați un exemplu de.…'' Întrebări deschise: • Întrebările deschise nu-i pun limite pacientului, ajută la obținerea unor detalii cum ar fi: ''Vă doare ceva?'', ''Vorbiți-mi mai mult de durerea pe care o simțiți'' și furnizează informații directe, clare dezvoltate prin răspunsuri largi și personalizate. Întrebări deschise: • Avantaje: • -permit explorarea punctului de vedere sau a opiniei pacientului • -permit pacienților să povestească ceea ce cred că e în neregulă cu ei utilizând cuvintele lor proprii • -permit discuții despre sentimentele pacienților legate de problemele lor medicale • -încurajează răspunsuri lungi și nestructurate. Întrebări deschise: • Dezavantaje: • -pot genera un val de cuvinte dificil uneori de canalizat. • -pot produce și multe informații irelevante • -pacientul se poate simți prost (dacă este timid și i se pune o întrebare pe care o percepe ca indiscretă, se poate bloca). • Dintre toate întrebările deschise care pot fi utilizate, întrebările formulate cu ''De ce?'' trebuie folosite cu precauție, în special legat de tonul vocii când se formulează întrebarea (să nu sugereze un reproș). Întrebări deschise: • Exemple: • ''De ce nu vă luati tratamentul?'' • ''De ce faci asta?'' • Aceste întrebări pot părea că confruntă pacientul și acesta poate adopta o poziţie defensivă în care să simtă nevoia să se justifice, iar ca rezultat poate să devină inhibat şi comunicarea să fie mai dificilă. În astfel de situații relaţia asistentă medicală-pacient poate să fie afectată negativ. • De asemenea, s-ar putea să existe mai mult de un răspuns posibil la această întrebare, iar pacientul poate alege răspunsul acceptabil din punct de vedere social, în special dacă se simpte judecat. Întrebări închise • Avantaje: • • se răspunde ușor la ele, • • nu au implicare emoțională • • verifică o informație punctuală • • furnizează un număr de informații obiective despre pacient. • • o consultație durează în medie 15-20 de minute, astfel de întrebări sporesc eficiența. Întrebări închise • Dezavantaje: • • se obțin puține informații • • au ca risc caricaturizarea răspunsurilor prin polarizarea lor la extrem Întrebări închise • În general sunt întrebări care încep cu: • Ce? • Unde? • Când? • De când? • De ce? • Întrebările închise circumscriu gama de răspunsuri la un cadru fixat de medic, de obicei ‘’da’’ sau ‘’nu’’. Întrebări închise • Exemple • ''Vă doare mâna dreaptă?'' • ''Vă luați tratamentul prescris'' • ''Vă simţiţi mai rău dimineaţa'' • ''Atunci aţi avut primul dvs atac de panică?'' • ''Aţi avut hepatită?'' • ''Fumaţi?'' • ''Vă e greaţă acum?'' • ''Unde vă doare?'' • ''Aţi avut febră în dimineată aceasta?'' • ''Puteţi să veniţi să faceţi o ecografie marti?'' Întrebări cu posibilități multiple de răspuns • Întrebările cu posibilități multiple de răspuns formate din înlănțuirea mai multori întrebări deschise sau închise nu sunt bune. • Exemplu: • ''Ce vreți să faceți prima dată în această dimineată? Să vă uitați la televizor, să luați micul dejun sau să faceți un duș?'' • Dezavantaje: • • pot părea prea complicate pentru pacienți • • pacienții în vârstă în special pot avea dificultăți la întrebările cu posibilități multiple de răspuns deoarece nu pot fi atenți și să le memoreze până la sfârșit. Întrebări care sugerează răspunsul • Întrebări care sugerează răspunsul sunt întrebări încurajează pacientul să dea răspunsul pe care cred că-l așteptăm. • Exemple • ''Cum vi se pare acest minunat nou medicament?'' (de reformulat corect ''Ce efect are medicamentul nou?'') • Presupun că vi se taie respirația, nu-i așa? • Nu este indicat să fie utilizate pentru că se poate pierde din informație. Ascultarea activă • Adulții rețin cam 25% din ceea ce aud. Acest lucru se datorează mai ales faptului că ascultarea este de obicei o activitate pasivă. De multe ori într-o conversație intervin și emoțiile, din acest motiv cel ce ascultă uneori se ''protejează'' nefiind atent la ce se vorbește. Uneori chiar și cuvintele pot induce interlocutorii în eroare, deoarece pot avea mai multe sensuri. • Conversația este o activitate activă prin care cei doi interlocutori creează un sens comun. Dacă o persoană nu este capabilă să înțeleagă corect ceea ce i se spune pot apărea neînțelegeri, care pot avea și consecințe serioase. Ascultarea activă • Calitatea comunicării dintre asistentă medicală și pacient depinde de cât de bună ascultătoare este asistenta. • Ascultarea activă nu este: • ascultarea simulată • ascultarea selectivă • ascultarea evaluativă Ascultarea activă • O ascultare activă înseamnă mult mai mult decât să stai jos și să nu te miști în fața pacientului, înseamnă să vrei să înțelegi mesajul care se comunică. • Ascultarea activă implică două aspecte : • a fi dispus să asculți (de exemplu fără a-l grăbi pe pacient deoarece mai aveți de consultat și alți pacienți); • a fi atent la semnalele verbale și non-verbale. Mimica, postura, tonul vocii comunică foarte multe. Pași de urmat pentru o ascultare activă • 1. ''Goliți-vă'' mintea -încercați să controlați gândurile care vă distrag atenția și să vă concentrați doar pe pacientul din fața voastră • 2. Fiți pe aceeași lungime de undă -folosiți mai multe tehnici verbale care să vă permită să fiți sigure că ați înțeles ce a spus pacientul • • Repetați afirmațiile pacientului • • Parafrazarea cu cuvinte proprii a afirmațiilor pacientului • • Clarificați ce nu ați înțeles punând întrebări Pași de urmat pentru o ascultare activă • 3. Gândiți-vă la ce vă spune pacientul -observați pacientul, fiți atente la ce spune și încercați să înțelegeți punctul de vedere al pacientului • 4. Validați și rezumați -oferiți feedback și informații pacientului (se include aici planul individualizat de intervenție și tratament). Parafrazarea • Parafrazarea nu însemnă repetarea mecanică a ceea ce a spus pacientul, utilizând cuvinte ușor diferite. Prin parafrazare medicul ar trebui să încerce să transmită și emoția transmisă de pacient. • Doctorul reușește să facă acest lucru analizând critic ceea ce spune pacientul și încercând să înțeleagă. Parafrazarea face parte din exprimarea empatiei. • Exemple de parafrazare sunt fraze ca: • ''Ceea ce-mi spuneți este ...Așa este sau nu?'' • ''Îmi spuneți că … Am înțeles bine?'' • ''Dacă am înțeles bine … Sunteți de acord?'' Repetarea afirmațiilor pacientului • O metodă foarte simplă pentru a-l face pe pacient să spună mai mult este utilizarea cuvintelor pacientului. Se repetă ultimele două cuvinte spuse de pacient utilizând un ton de întrebare. • Exemplu: • Pacient: ''Mă îngrijorează copilul meu'' • Asistentă ''Copilul dumneavoastră?'' • Această repetare o să-l facă pe pacient să spună mai mult, fără a părea foarte intruzivă. Se poate pune aceeași întrebare și în alte moduri ''De ce?'' sau ''Ce vă îngrijorează?'', dar pacientul este oarecum forțat să răspundă la întrebări. Clarificarea • Este o tehnică utilizată pentru a lămuri afirmațiile pacientului, când ceea ce spune pacientul este neclar sau confuz, de exemplu legate de un simptom sau de alte detalii. • Se pot utiliza atât întrebări deschise cât și întrebări închise. Rezumarea (sintetizarea) • După ce asistenta și-a clarificat afirmațiile pacientului poate să le rezume și să i le spună pacientului pentru a verifica dacă a înțeles corect. • Exemplu: • Asistenta medicală: ''Să vedem dacă am înțeles. Acum 3 luni ați început să aveți dureri severe de cap de două sau de trei ori pe săptămână. Aceste dureri de cap durau cam o oră doar dacă luați de la început un analgezic, altfel, puteau să dureze 4 sau 5 ore. Dar acuma durerile de cap sunt mai frecvente, de 4-5 ori pe săptămână și analgezicele n-au nici un efect asupra durerii. Așa este?'' • Pacientul : ''Da, și chiar nu pot să lipsesc de la muncă în perioada asta. E perioada cea mai aglomerată din an și firma ar putea da faliment dacă nu sunt la muncă'' Rezumarea (sintetizarea) • Rezumând cuvintele pacientului asistenta medicală îi demonstrează pacientului că a înțeles ce a spus îl invită indirect să-i corecteze interpretările și să-i furnizeze informații suplimentare Avantajele rezumării (sintetizării): • • este dovada că l-ați ascultat cu atenție pe pacient • • este mărturie pentru interesul față de boala pacientului și circumstanțele speciale ale bolii • • îi dă pacientului ocazia de a furniza informații suplimentare; • • favorizează colectarea informațiilor esențiale; • • vă face ordine în cap. 